b'\n_START_ARTICLE_\nMiroslav\n_START_SECTION_\nIzvor imena\n_START_PARAGRAPH_\nIme Mirko je slovansko ime. Tvorjeno je iz besed mir in slav. Pomensko sorodni neslovanski imeni sta Friderik in Irenej.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Miroslav: 4.502. Med vsemi mo\xc5\xa1kimi imeni pa je ime Miroslav po pogostosti uporabe uvr\xc5\xa1\xc4\x8deno na 59. mesto.\n_START_SECTION_\nOsebni praznik\n_START_PARAGRAPH_\nV koledarju je ime Miroslav uvr\xc5\xa1\xc4\x8deno k imenom: Bogomir (god 8. novembra), Friderik (god 18. julija) in Irenej (god 6. aprila in 28. junija).\n_START_SECTION_\nZanimivost\n_START_PARAGRAPH_\nIz Jugoslovanske zgodovine je znan Miroslav, humski knez iz druge polovice 12. stoletja. V \xc4\x8dasu njegovega vladanja je nastal Miroslavov evangelij, najstarej\xc5\xa1i ohranjen srbski cirilski spomenik.'